Ĉefstacidomo de Gotao

La ĉefstacidomo de Gotao (germane: Bahnhof Gotha) estas la plej grava stacidomo de  la urbo Gotao, Germanujo. Tie ĉi haltas kaj interurbaj rapidaj trajnoj (IC) kaj superrapidaj vagonaroj (ICE). De ĝi startas norden la linio ĝis Leinefelde. La dua enurba stacidomo nomiĝas Gotha Ost.

Inter la unuaj kaj plej efikaj projektoj de la en 1844 fondita societo Thüringische Eisenbahn-Gesellschaft estis la konstruo de fervojlinio inter Halle kaj Bebra. Disde Gotao ĝi ekfunkciis en aprilo 1847. Tiutempe estis Gotao la ĉefurbo de la dukujo Saksio-Gotao. En 1870 ektuŝis dua linio Gotaon, disde Leinfelde. La tria kaj lasta linio estis suden, ĝis Ohrdruf (de 1876) kaj plilongige ĝis Gräfenroda (edkde 1892). Kun trajnŝanĝo en Gräfenroda eblis atingi korespondancojn ĝis Würzburg (ĝis decembro 2011, tra Ohratalbahn). En 1894 la gotanoj ricevis tramretejon kaj la stacidomo iĝis nodo por pluraj linioj: de 1929 oni ĝuis eĉ pri la trama sed tiudifine granddistanca Turingia Arbarfervojo. 

En 2007 la stacidoma placo tute estis restaŭrata. Post forigo de nordeosta kaduka hotelego aliaranĝis la tuta placo kaj belega trama-busa haltejego estis instalita; krome estis starigitaj steleoj de Ulf Hegewald. Investanto akirinte la stacidomon en decembro 2010 rifuzis modernigi ion. Pro tio la urbo Gotao mem aĉetis en marto la akceptejon kun grundoj."Zukunft des Bahnhofes Gotha gesichert" 

La historia stacidomo estis damaĝita en februaro 1945 bombe fare de la Aliancanoj, konkrete la tuta uesta alo, la gastejo akj parto de la ĉefa alo. La eosta parto (de 1848) kun alikonstruitaĵoj kaj modesta enirejo de 1907 ja konserviĝis.  

 Literaturo 
 Matthias Wenzel: Alt-Gotha in Farbe. Sutton Verlag, Erfurt 2013, ISBN 978-3-95400-229-0.
 Matthias Wenzel: Mohren, Riese und Prophet Alt-Gothaer Gastlichkeit. Sutton Verlag, Erfurt 2010, ISBN 978-3-86680-696-2.
 Walter Günter: "Gotha." - Ĉe: Oliver Strüber [malposte Erich Preuß] (eld.): Das große Archiv der deutschen Bahnhöfe (=45. Ergänzungsausgabe). GeraNova Zeitschriftenverlag, München 2003, ISSN 0949-2127 

 Eksteraj ligiloj 

 relaro je Gotao
informoj ĉe Wikivoyage

 Notoj 

Kategorio:Konstruaĵoj en Gotha
Gotha